സിയാച്ചിന് മഞ്ഞുമലകളില് ദിവ്യാംഗരായ സൈനികര്ക്ക് ലോക നേട്ടം എട്ടുപേരുടെ സംഘം കീഴടക്കിയത് 15,632 അടി ഉയരം ശ്രീനഗര്: അസാദ്ധ്യമായി ഒന്നുമില്ലെന്ന് തെളിയിച്ച് ദിവ്യാംഗരുടെ സൈനിക സംഘവും. പാരാലിമ്ബിക്സില് മെഡല്കൊയ്ത ആവേശത്തിന് പിന്നാലെയാണ് അതിസാഹസികത വേണ്ട ഹിമാലയന് മലകയറ്റത്തിലും ദിവ്യാംഗര് ലോകറെക്കോഡോടെ ചരിത്രം കുറിച്ചത്. എട്ടുപേരടങ്ങുന്ന സംഘമാണ് സിയാച്ചിന് മഞ്ഞുപാളികളെ താണ്ടി 15,632 ഉയരത്തിലെത്തിയത്. ഇന്ത്യന് കരസേനയുടെ നോര്ത്തേണ് കമാന്റിന്റെ ക്ലോവ് ഗ്ലോബലെന്നകരസേനയിലെ പ്രത്യേക സേനാ വിഭാഗത്തിലെ ഏറ്റവും മികച്ചവരുടെ നിര വിഭാഗത്തിലെ മുന്കാല സൈനികരാണ് സംഘത്തിലുണ്ടായിരുന്നത്. ദിവ്യാംഗരുടെ സൈനിക സംഘം ഓപ്പറേഷന് ബ്ലൂ ഫ്രീഡം എന്ന സാഹസിക ദൗത്യമാണ് വിജയകരമായി പൂര്ത്തിയാക്കിയത്. സിയാച്ചിനിലെ കുമാര് പോസ്റ്റ് എന്നറിയപ്പെടുന്ന 15,632 അടി ഉയരത്തിലേക്കാണ് മുന്സൈനികര് കയറിപ്പറ്റിയത്. കൊടും ശൈത്യവും ശ്വാസംലഭിക്കാത്ത അന്തരീക്ഷ മര്ദ്ദവും സൈനികരെ പിന്തിരിപ്പിച്ചില്ല. ഓപ്പറേഷന് ബ്ലൂ ഫ്രീഡം എന്ന ദൗത്യത്തിന്റെ വിജയം ഏറെ അഭിമാനം നല്കുന്നതായി നോര്ത്തേണ് കമാന്റ് സൈനികര് പറഞ്ഞു.